polyglot-tagger/wikipedia-language-snippets-filtered huggingface dataset:
Hie krut 1968 um Festival vu Berlin e sëlwere Bier als beschte Schauspiller am Film L'homme qui ment an 1969 de Präis als beschte Schauspiller um Festival vu Cannes am Film Z. Hie gouf och 2013 als beschte Schauspiller am Film Amour mat engem César als beschte Schauspiller ausgezeechent.
Hien huet a Filmer vu bedeitende Regisseure wéi Costa-Gavras, Éric Rohmer, Michael Haneke, Claude Chabrol, Bernardo Bertolucci, Ettore Scola, François Truffaut, Valerio Zurlini, Alain Robbe-Grillet, Georges Franju, Abel Gance a René Clément matgespillt.
A Frankräich goufen déi éischt Elektrifizéierungen am Joer 1900 op de Paräisser Linne vum Quai d'Orsay op d'Gare Austerlitz a vun der Gare des Invalides bis op Versailles mat 600 Volt Gläichstroum a mat enger drëtter Schinn gemaach.
Am Ufank waren d'Elektrifizéierungen nëmmen op e puer Strecke limitéiert a gouf nëmmen op kuerzen Distanze agesat fir spezifesch Problemer ze léisen, wéi z. B. fir op de Linnen an der noer Ëmgéigend vun de Stied keen Damp ze maachen, oder op géie Biergstrecke wou d'hydraulesch Energie a grousse Quantitéiten zur Verfügung stoung.
De gréissten Deel vun de Wueren déi am Kader vun derBelsch-Lëtzebuerger Wirtschaftsunioun tëscht de Länner zirkuléieren, maachen dat iwwer d'Linn 162 vun 1957 un, um Krop vun der fonkelneier Serie 23, déi haaptsächlech am Giddertransport agesat gouf.
Wéi d'Herzogtum Brabant, deem Limburg zanter der Schluecht vu Worringen am Joer 1288 ugeschloss war, 1399 an de Besëtz vum Herzog vu Burgund koum, sinn och d'Pays d'Outremeuse een Deel vun den Nidderlande ginn, déi noeneen dem Haus Burgund an dem Haus Habsburg gehéiert hunn.
De 26. Dezember 1661, an engem Vertrag, deen zu Den Haag ënnerschriwwe gouf, ass d'Hallschent vun de Pays d'Outremeuse vun de spueneschen Habsburger un d'Republik vun de Vereenegte Provënzen ofgetruede ginn: Dalhem, Valkenburg a véier Dierfer bei 's-Hertogenrade waren dobäi.
1632, wéi de Friedrich Heinrich vun Oranien, am Numm vun der Republik vun de Vereenegte Provënzen, déi befestegt Plaze vu Venlo, Roermond a Maastricht bei senger Marche de la Meuse ageholl huet, koumen d'Pays d'Outremeuse ganz schéin ënner Drock.
Wéi déi nërdlech Provënze vun den Nidderlande sech vun den Habsburger hirer Herrschaft getrennt hunn, gouf d'Herzogtum Brabant gedeelt, den nërdlechen Deel ronderëm 's-Hertogenbosch gouf als Deel vun de Generaliteitslanden an d'Vereenegt Provenzen averleift.
Si huet sech zu enger vun de beschte Sängerinnen an hirem Fach entwéckelt an huet an de gréissten Operenhaiser gesongen: 1959 an der Wiener Staatsoper, 1960 an der Mailänder Scala an 1961 an der New Yorker Metropolitan Opera, wou si d'Titelpartie am Gaetano Donizetti senger Lucia di Lammermoor gesongen huet.
Am Gesetz gouf festgehalen datt de Sëtz vun der neier Gemeng zu Tandel soll sinn, datt awer bis déi néideg Infrastrukture bestinn, de provisoresche Sëtz zu Furen ass. Well awer zu Furen net genuch Plaz war fir all d'Departementer vun der neier Gemeng opzehuelen, deele Büroe sech nach déi zwee fréier Gemengenhaiser vu Baastenduerf a Furen.
D'Gemeng Tandel ass op den 1. Januar 2006 aus der Fusioun vun der Gemeng Baastenduerf, mat den Uertschafte Baastenduerf, Branebuerg, Laaschent an Tandel, an der Gemeng Furen, mat den Uertschafte Furen, Bëttel, Longsdref a Waalsdref, entstanen.
Wann een zu Lëtzebuerg wëll op d'Juegd goen, da muss een e Juegdschäin an e Juegdwaffeschäin hunn fir déi Waffe mat deenen ee jeet, an et muss e Piechter vun engem Juegdlous sinn, oder vun engem Piechter d'Erlaabnes kritt hunn, fir op sengem Lous ze joen.
An der Kapell, déi haut eng Pilgerplaz, fir déi wallounesch Sportler deenen hir Patréinesch Muttergottes ass, kann een allerhand sportlech Souvenire gesinn, wéi z. B. en Tricot vum Gino Bartali oder de Foussball aus dem Spill wéi den RFC Liégeois 1990 d'Belsch Coupe gewonnen huet.
No enger mëndlecher Donatioun vum Pippin, déi vum Karel de Groussen 779, vum Lothaire I. 844, an dunn nach eng Kéier vum Keeser Arnulf confirméiert gouf, hate Pateren déi spéider zu der Collégiale Notre-Dame vun Oochen gehéiert hunn, do eng kinneklech Abtei ageriicht.
Eenzeg déi Planzen an Déieren, déi net kriddeleg géint Keelt, Luuchtmanktem an Ariditéit sinn, kënnen do iwwerleiwen, sou wéi d'Pinguinen, d'Séihënn, verschidde Fësch, Crustacéen, Mooser, Flechten an Algen.
Als Matgrënnerin vum Centre de documentation sur les migrations humaines zu Diddeleng , an deem si Member vum Gestiounscomité ass, spillt si eng wichteg Roll an der Erfuerschung souwuel vun den Aus- an Awanderungsbeweegungen, wéi och vun de Leeschtunge vun de lëtzebuergeschen Emigranten am Ausland.
Zu Lëtzebuerg gëtt d'Fête de la musique an de verschiddene Gemengen déi matmaache meeschtens op e puer Deeg virun oder no dem 21. Juni verdeelt, soudatt praktesch wärend enger ganzer Woch Fête de la musique ass. Dacks ass och den Iwwergang zu de Evenementer am Kader vum Nationalfeierdag fléissend, deem säi Virowend, wou gefeiert gëtt, just een Dag duerno ass.
Enn 2009 hunn d'Besëtzer hir Proprietéit duerch e Schenkungsakt der Stëftung Hëllef fir d'Natur iwwerreecht, dat mat dräi Oploen: d'Stëftung muss de Gaart weiderféieren an ënnerhalen; e muss fir de Public op sinn; déi fréier Besëtzer behalen e liewenslaangt Wunnrecht am Haus.
Och wann d'Aarbechten um Tunnel schonn éischter fäerdeg waren, goung en awer eréischt den 23. September 2015, zesumme mam Tunnel Grouft an dem leschten Deelstéck vun der Nordstrooss op. D'Baukäschte vum Tunnel, ouni d'Sécherheetsariichtungen, leie bei ronn 100 Mio. Euro.
De Jean-Pierre Grégoire, Jong vum fréiere Minister a Chamberspresident Pierre Grégoire, huet ouni grouss Begeeschterung e puer Joer am Stater Kolléisch verbruecht, do awer, am Professer Biermann senge spannende Geschichtscoursen, de Virus fir d'Antiquitéit a fir déi al Kulturen opgeraf.
Fir d'Haapthal haten de Jean Schaack an den Henri Rabinger en 20 x 12 Meter grousst Monumentalbild gemoolt, op deem, "in unsagbar wuchtigen Strichen", wéi d' Wort schrouf, déi dräi Haaptlandschaften - Minett mat senge Grouwen a Schmelzen, d'Stad Lëtzebuerg mat hire Brécken an d'Éislek mat senge Buergen a Bëscher - allegoresch aneneen iwwerginn.
Sou waren z. B. Seegelen ze gesinn op deene Biller iwwer d'Iechternacher Buchmolerei projezéiert goufen; eng Maquette vum Kolpecher Schlass mat Informatiounen iwwer de Frëndeskrees ëm d'Famill Mayrisch, Portraite vu Leit vu Lëtzebuerg, eng Bëschlandschaft an e Stolwierk.
Ronderëm ware Vitrinnen, an deene Stied, Schoulen a Firmen sech an hir Produkten, respektiv Aktivitéiten, virgestallt hunn, wéi z. B. d'Gierwerei Ideal vu Wolz, Villeroy & Boch, d'Stater Handwierkerschoul, Radio Lëtzebuerg, d'Polverfabrek op der Kochelscheier, Paul Wurth S.A., d'Sozialversecherungen, d'Stad Lëtzebuerg an d'Thermalbad Munneref.
Den Erasmus setzt sech fir e praktescht Chrëschtentum an: hie riicht kee Gebai vu Gedanken op, wéi d'Scholastiker dat gemaach hunn, mä hie beschreift eng Frëmmegkeet, déi hir Wuerzelen an der Bibel an an der Iddiewelt vun der Antiquitéit huet.
Hien huet Lëtzebuerg op den Olympesche Summerspiller 1952 zu Helsinki vertrueden, wou hien an der 4x400 Meter Staffel zesumme mam Gérard Rasquin, Fred Hammer a Jean Hamilius de lëtzebuergesche Landesrekord gelaf ass. An den 200 Meter hat hien och laang Zäit de Rekord.
Op der Basis vum Dialekt vun Turku, a mat Elementer aus anere finneschen Dialekter, mat geléinte Wierder - haaptsächlech aus dem Schweedeschen, dem Däitschen an der laténgescher Sprooch -, an och mat Neologismen, huet hien eng finnesch Kultursprooch entwéckelt, mat där och d'Beräicher Theologie oder Wëssenschaft sech elo mat Erfolleg artikuléiere konnten.
Dës Aarbecht, déi op de griicheschen Urtext berout, awer och déi laténgesch Iwwersetzung vum Erasmus, déi däitsch Iwwersetzung vum Luther an déi schweedesch Iwwersetzung vum Olaus Petri berücksichtegt, gouf 1543 ofgeschloss a 1548 zu Stockholm publizéiert.
D'Bombardier TRAXX F140 MS2 ass eng Véiersystemlokomotiv fir den Asaz ënner de 4 Haaptstroumsystemer an Europa, sief et de Gläichstroumsystemer vun 1,5 kV an 3 kV an de Wiesselstroumsystemer vu 15 kV ⅔ a 25 kV 50 .
Nom Ausschnëtt ënnerscheet een, jee nodeem, tëscht engem Portrait vun enger ganzer Persoun (am Stoen oder am Sëtzen, an der Skulptur sinn dat Statuen oder Statuetten); engem bis un de Knéi, bis un d'Hëft, bis un d'Taille, bis un d'Broscht, un d'Schëller oder bis un den Hals:
Se sinn Allesfrësser, a friesse klengt Gedéiesch (Schleeken, Wierm, Amphibien, Mais, Insektelarven, Fësch, Eeër a kleng Vigel), mä och Friichten, Nëss, Bieren, Kären oder, an der Emgéigend vu Mënschen, Iessensreschter déi s'an Dreckskiwwele fannen.
Et war och zur Wal vun engem "souveräne Kongress" komm, mä de Provënzpartikularissem huet d'Bildung vun enger Zentralregéierong, déi staark genuch war, fir Neel mat Käpp ze maachen a fir eng Restauratioun vum éisträichesche Regime ze verhënneren, onméiglech gemaach.
Mä d'Restauratioun vum éisträichesche Regime huet net laang gedauert, d'Franséisch Revolutiountruppen sinn am November 1792 ënner dem Kommando vum Generol Dumouriez an d'Nidderlanden agefall an hunn no der Schluecht vu Jemappes déi keeserlech Truppe bis op d'Roer zeréckgedréckt.
Am kierchlech-reliéise Beräich, z. B., war d'Gebitt vum deemolege Lëtzebuerger Land schonn ëmmer op verschidden auslännesch Bëscheef verdeelt gewiescht , an d'Lëtzebuerger, déi deemno keen eegene Bëschof haten, waren eebe méi gewinnt, munneches vu baussen a vun uewen imposéiert ze kréien.
D'éisträichesch Truppen ënner dem Generolmajouer von Schröder goufen de 27. Oktober 1789 vum Colonell Van Mersch sengen opstännegen Truppe bei der Schluecht vun Turnhout geschloen, an déi hu sech an d'Festung Lëtzebuerg an op Tréier zeréckgezunn.
Den 3. Januar 1958 gouf de Georges Arnold Schäffe vun der Gemeng Fiels, eng Funktioun, déi hien awer net laang assuréiert huet, well hie kuerz duerno op Iechternach geplënnert ass. Do war hien och lokalpolitesch aktiv, a vun 1964 bis 1981 Member vum Gemengerot.
Ufanks ware 6 Maschinne fir eng Vitess vun 140 km/h ëmgebaut ginn a sollten op der Achs Oostende - Léck mat där Vitess fueren, mä well et Problemer mat der Aerodynamik gouf, sinn d'Maschinnen op 130 km/h Héchstvitess zeréckgebaut ginn.
D'Beneluxzich hunn iwwer 5 Stonne fir d'Verbindung gebraucht wëll an der Gare vun Antwerpen dat déi Zäit eng Kappgare war, den Zuch huet misse gedréint ginn, an zu Roosendaal an Holland déi belsch Lokomotiv huet missen ofgekrämpt an eng hollännesch Lokomotiv ugekrämpt ginn.
De Charles-Marie Ternes, dee sech besonnesch fir d'gallo-réimesch Vergaangenheet intresséiert huet, huet 1972 souwuel d'Fuerschungseenheet Centre Alexandre-Wiltheim wéi och d'Dokumentatiouns- an Enseignementsstruktur Société des Antiquités nationales gegrënnt a bis zu sengem fréien Doud 2004 geleet.
Wärend déi allgemeng Meenung déi ass, datt déi Symbolik fir d'éischt vu franséische Kaartemoler am 15. Joerhonnert gebraucht gouf, behaapte verschidden Auteuren, zum Beispill de Roger Tilley, datt déi éischt eenheetlech Symbolik an der Zäit vum Henry VIII. an England entstanen ass.
Den Odonym vun der Strooss wéi mer en haut kennen gëtt et zanter dem 11. Joerhonnert, wéi deemools d'Ulrich-Klouschter ënnerzeg vum Helleg-Geescht-Plateau gegrënnt gouf, op där Plaz wou d'Péitruss an d'Uelzecht fléisst.
Si huet hiren Ufank Op der Schmëdd bei der Bréck déi am Gronn iwwer d'Uelzecht féiert, wou se Uschloss un d'Montée du Grund, d'Plaetisgaass, d'Sosthène-Weis-Strooss an un d'Rue Munster huet, déi da weider an d'Tréierer Strooss féiert.
De J.H. Dondelinger huet am schéinen neien Haus, dat säi Schwéierpapp, de Laurent Joseph Havelange , dee virun him, vu 1764 bis 1778, Schäffe vun der Abtei Iechternach zu Ettelbréck war, 1783 gebaut hat, gewunnt, an hien huet doran eng Auberge bedriwwen.
Well awer d'Hellegkeet och a Funktioun mat der Beliichtungszäit oder Liichtempfindlechkeet ännert, soll ee prioritär d'Déifteschäerft bestëmmen an dann d'Blend nëmmen nach als Kompromëss änneren, wann een ënner Ëmstänn eng ze laang Beliichtungszäit wëll evitéieren, oder wann een un eng Grenz vun der Liichtstempfindlechkeet stéisst.
Tëscht 2009 an 2012 huet de Fuerschungslaboratoire fir Lëtzebuerger Sprooch op der Uni Lëtzebuerg un engem lëtzebuergeschen Atlas vun de Familljennimm geschafft, am Kader vun engem Fuerschungsprojet dee vum nationale Fuerschungsfong ënnerstëtzt gouf.
Well d'Kierch net méi vun der kathoulescher Communautéit benotzt gëtt an d'Kierchefabrick net méi fir d'Entretienskäschten opkomme wëll, ass virgesinn datt d'Konventioun tëscht der Kierchefabrick an dem Proprietär, der Stad Lëtzebuerg, Enn 2024 net méi verlängert gëtt.
D'Kierch gëtt zanter 2016 net méi vun de Katholicke gebraucht a steet zanterhier der Communautéit vun de Koptesche Chrëschten aus Eritrea zur Verfügung; si kruten vum Äerzbëschof Jean-Claude Hollerich eng autorisation de célébrer fir Rollengergrënnesch Kierch.
2006 huet se mat där aus dem Museksalbum Paris ausgekoppelter Single "Stars Are Blind" Erfolleg an den Charts gehat, Enn des Jors war se an allen Zeitunge wéi se zesumme mam Britney Spears ouni Ënnerwäsch erausgaangen ass. 2007 huet se misse fir 23 Deeg an de Prisong, well se no e puer illegalen Tëschefäll och nach ouni Führerschäi gefuer war.
De Martin Bucer ass ee vun de Redaktere vun der Confessio Tetrapolitana, an där 4 Räichsstied (Stroossbuerg + 3 Stied aus Schwaben: Memmingen, Konstanz a Lindau) hiert Glawensverständnes am Hibléck op d'Diskussiounen, déi 1530 um Räichsdag zu Augsburg stattfanne sollten, zesummegefaasst hunn.
Sou huet hie 1531 eng Kierchenuerdnung fir d'Stad Ulm entworf, 1534 den Herzog Ulrich vu Württemberg bei der Verbreedung vun der Reformatioun a sengem Herzogtum beroden an, am Optrag vum Philipp I., Landgroof vun Hessen, déi sougenannt Ziegenhainer Zuchtordnung verfaasst, déi d'Basis vun der reforméierter Kierch an Hesse sollt ginn.
D'Operettendiva Betty Fischer, déi zanter kuerzem zu Lëtzebuerg gewunnt huet, an eng gutt Frëndin vum Stater Buergermeeschter Gaston Diderich war, huet et arrangéiert kritt, datt hien zu Tréier seng Operett Der Orlow opféieren a souguer selwer dirigéiere konnt.
Den 3. November 2008, kuerz virun der geplangter Publikatioun vun "Eros", hat de Bassist Chi Cheng en uergt Autosaccident an ass an e Koma gefall, aus deem hie bis haut nach net erwächt ass. Am Mee 2009 gouf d'Band bekannt, datt si trotzdeem weidermaache wéilt.
Bis an d'Mëtt vum 19. Joerhonnert war et e Luxusgedrénks; eréischt dono huet e sech no an no als Alldaagsgedrénks och um Land bei den 'einfache Leit' duerchgesat an déi traditionnell Muereszopp ersat, sou datt een zanterhir vu "Kaffi drénken" fir déi éischt Molzecht am Dag schwätzt.
Kaffi ass en donkelbrongt Gedrénks, dat meeschtens waarm gedronk gëtt, an dat aus geschielten, geréischterten a gemuelene Somkäre vun der Kaffisplanz, Kaffisboune genannt, gemaach gëtt, andeems d'Polver a Kontakt mat gliddegem Waasser bruecht gëtt, a sech sou d'aromatesch Ueleger an aner Substanzen am Waasser opléisen.
Beim Ausbroch vum Éischte Weltkrich ass d'Zuel vun den Aarbechter bannent engem Mount vun 2.528 op 1.485 gefall, well 63 % vun den Aarbechter a sou gutt wéi déi ganz Kaderen an der Direktioun Auslänner waren , déi an hir respektiv Arméien agezu goufen.
Den 8. Juli 1910 huet d'Regierung d'Autorisatioun ginn, fir um Terrain déi gewënscht Industrieanlagen ze bauen: 8 Héichiewen , Gebléishalen, Cowperen, e Stolwierk, e Walzwierk, an eng ganz Rëtsch weider Installatiounen, déi dermat verbonne waren, wéi Chaudièren, Gasometeren, eng Mëllerei, Killweieren, Schlakemillen, eng thermesch Zentral, asw.
Den Numm geet zeréck op d'Virnimm vun de Bridder Adolf an Emil Kirdorf, de Cheffe vum Aachener Hütten-Aktien-Verein Rothe Erde , respektiv der Gelsenkirchener Bergwerks AG , déi deemools, no der Krupp AG, déi zweetgréisst Schwéierindustrie an Däitschland war, an déi zu Lëtzebuerg am Joer 1907 d'Brasseur-Schmelz iwwerholl haten, déi se an "Rothe Erde" ëmbenannt hat.
Adolf-Emil-Hütte war den Numm vun enger Schmelz mat drun ugeschloss engem Stol- a Walzwierk am Weste vun Esch-Uelzecht, déi 1911-1913, tëscht der Eisebunnslinn Esch-Péiteng an der Strooss vun Esch op Bieles, gebaut gouf, an deemools eng vun de modernsten an Europa war.
Eng Bonne ville war am Mëttelalter an Europa eng Stad déi e besonnesche Statut hat, an doduerch eng méi oder manner priviligiéiert Relatioun mam Landeshär, wat hir, nieft verbréifte Flichten, eng gewëssen Autonomie ginn huet, an och Fräiheet vis-à-vis vun aneren Häre garantéiert huet.
Donieft huet de Friddensriichter eng Rei exklusiv Kompetenzen déi d'Gesetz him gëtt (z. B. Ordonnances de paiement, an Affäre wou et ëm Bail à loyer, Saisie-arrêten, oder Pensions alimentaires baussent Scheedungs- oder Trennungsprozedur geet).
Zanter 2002, wéi de Schëffslift vu Strépy-Thieu um neien Deel vum Canal du Centre fir Schëffer bis 1.350 Tonnen a Betrib gaangen ass, gouf den alen Deel vum Kanal, dee fir Schëffer bis 300 Tonnen ausgeluecht war, ausser Betrib gesat a gëtt nach just fir Fräizäitschëffsfaart benotzt.
Et waren iwwer 80'000 Leit aus Frankreich, Däitschland, Lëtzebuerg an der Belsch ugereest fir d'Headliner Metallica, Slayer, Megadeth, Slipknot an Anthrax souwéi nach e Koup aner Gruppen, dorënner Papa Roach a Volbeat, déi schonn e puermol zu Lëtzebuerg waren, live ze gesinn.
Den 9. Februar 1941 huet de Gauleiter Gustav Simon op enger Grosskundgebung duergeluecht, wéi am Kader vun enger "Vereinheitlichung des volksdeutschen Raumes im Westen" Lëtzebuerg ideologesch, wirtschaftlech a kulturell an de "Gau Moselland" sollt integréiert ginn.
Den 28. August 1944, wéi d'Amerikanesch Arméi ëmmer méi no koum, goufen déi däitsch Schülerinnen an dat däitscht Léierpersonal fir d'éischt an d'Haaptquartéier, d'Schlass Bensberg zu Bergisch Gladbach bei Köln, a Sécherheet bruecht, duerno, wéi et och do kritesch gouf, op d'Insel Reichenau um Konstanzer Séi.
Iwwer d'Bréck féiert d'Nationale 79, déi do Kapitein-Vlieger Glorie-Straat heescht, fir un de Capitaine André Glorie, deen net wäit dovun, mat sengem Fairey Battle bei enger Missioun fir d'Bréck ze bombardéieren, fir den däitsche Virmarsch ze verhënneren, zu Vlijtingen erofgeschoss gouf, an ëm d'Liewe koum.
Beim Arbre du Ténéré deelt sech d'Pist an zwee, déi nërdlech Streck féiert vun do aus iwwer de Buer Achegour op Dirkou an déi südlech féiert iwwer d'Oas Fachi op Bilma dat eng ronn 40 km am Süde vun Dirkou bei de Kouarklippe läit.
1893 huet de Mëller Johann Holper deen zu Rouderssen gewunnt huet, de Buergermeeschter vun Doleeden ëm Erlabnes gefrot fir kënnen tëscht der Millen a Rouderssen eng Bréck ze bauen, well hie soss ëmmer en Ëmwee vun enger décker Stonn huet misse maache fir op d'Millen ze kommen.
Déi Attitüd huet him d'Ënnerstëtzung vum John of Gaunt , éischten Herzog vu Lancaster, a vum Earl Marshal Henry Percy geséchert, an déi zwéin Hären hunn hien och begleet, wéi hie sech 1377 virun de kierchlechen Autoritéite vun der Londoner Bëschofskierch St Paul huet misse justifiéieren.
Et sief bemierkt, datt am Mëttelhéichdäitsche kurant tëscht mōr a swarzer mōr ënnerscheet ginn ass. Zanter dem 16. Joerhonnert gëtt d'Wuert Mohr am Däitschen awer nëmmen nach fir Mënsche mat schwaarzer Hautfaarf benotzt, an d'Wuert Maure an deem uewen definéierte Sënn.
1655 war hie vu Léck aus op Lëtzebuerg komm, wou hie sech als Apdikter etabléiert huet, an am selwechte Joer an d'Zonft vun de Kréimer opgeholl ginn ass. Spéider huet hien op der Universitéit vu Pont-à-Mousson e Medezinstudium gemaach an huet sech 1685 beim Magistrat vun der Stad Lëtzebuerg als Dokter enregistréiere gelooss.
Wat déi fréier Stater Auberge zum Mohren ubelaangt, sou huet de François Lascombes gemengt, hiren Numm hätt näischt mat engem Mohr ze doen, mä mat engem Moor, enger Supp, déi do an der Géigend gewiescht wier, an de Wiert hätt sech beim Choix vum Numm vun der Auberge dovun inspiréiere gelooss.
De facto, schéngt d'Explikatioun vum Mouer eng ganz aner ze sinn, op d'mannst wat d'Hotelsnimm betrëfft, an hätt eppes ze doe mat den dräi Kinneken, de sougenannte Weisen aus dem Morgenland , de Patréiner vun de Wiert, de Kréimer, de Pilger an de Leit, déi op der Rees sinn.
Zanter 1992 gouf dës Erëffnung vun enger ganzer Rei staark Groussmeeschtere gespillt, dorënner de Viktor Bologan, de Joel Benjamin, de Larry Christiansen an den Alex Yermolinsky, deen d'Mexikanesch Verdeedegung souguer géint de Garri Kasparow bei der Schacholympiad zu Eriwan 1996 gewot huet.
Schwaarz äntwert dohier an der Reegel mat 3. e6, obwuel den Iwwergang mat 3. d6 an eng Art Alindesch Verdeedegung och méiglech ass. No 3. e6 féiert 4. Sc3 Lb4 zu enger Niewevariant vum Dräi-Sprénger-Variant vun der Nimzo-Indescher Verdeedegung.
No 4. a3 ka Schwaarz mat 4. d5 an een Ofgeleent Dammegambit iwwergoen oder 4. d6 spille fir ee spéideren e5 virzebereeden oder fir mat 5. g6 an eng Art Kinneksindesch Verdeedegung iwwerzeleeden, wéi de Viktor Bologan et dacks gemaach huet.
D'Haaptvariant vun der Mexikanescher Verdeedegung ass allerdéngs 4. d5 Se7, wourop d'Partie an „Tango“-Manéier weidergoe kann, zum Beispill mat 5. Sf3 Sg6, oder an d'Kinneksindesch Verdeedegung iwwergoe kann, zum Beispill mat 5. Sf3 d6 6. e4 g6 7. Le2 Lg7 8. 0-0 0-0, wouduerch d'Haaptvariant vum Kinneksindeschen duerch Zuchëmstellung erreecht gëtt.
Obwuel et eng relativ seelen Erëffnung ass, huet den „Tango“ méi eng fundéiert positionell Basis wéi déi meescht aner onkonventionell Erëffnungen: Schwaarz entwéckelt sech schnell, huet eng flexibel Bauerestruktur an ass prett, am Zentrum mat 3. e5,. e6 oder. d5 zeréckzeschloen.
D'Mexikanesch Verdeedegung huet verschidden eegestänneg Varianten, geet awer dacks duerch Zuchëmstellung an aner Erëffnungen iwwer, wéi zum Beispill d'Kinneksindesch Verdeedegung, d'Nimzo-Indesch Verdeedegung, d'Bogo-Indesch Verdeedegung, d'Tschigorin-Verdeedegung, d'Englesch Erëffnung oder d'Ragosin-Variant vum ofgeleenten Dammegambit.
Déi historesch Debatt, ob Liichtstralen aus Deelercher oder Welle bestinn, gouf an der Quantentheorie domat beäntwert, datt ee Liichtstral aus Photonen besteet, wou den Openthaltsuert am Kader vun der Quantemechanik duerch eng Warscheinlechskeetswell beschriwwe gëtt.
Aus dem einfache Géigestand deen am Ufank benotzt gouf fir den Transport vum Wäin, vum Faass wou e gezaapt gouf, bis op den Dësch ze maachen, hu sech am Laf vun der Zäit Objeten a verschiddenste Formen entwéckelt, déi en héije kënschtleresche Wäert kënnen hunn.
An Däitschland ass de Regionalexpress méi wäit verbreet wéi an anere Länner, well den Op- an Ausbau vun engem InterCityreseau fir Vitessen iwwer 160 km/h am Oste vun Däitschland, wéinst dem schlechten Zoustand vun de Gleisanlagen, bis haut undauert.
De gréissten Deel vun de Wueren déi am Kader vun der Belsch-Lëtzebuerger Wirtschaftsunioun tëscht de Länner zirkuléieren, maachen dat iwwer d'Linn 161 a weider iwwer d'Linn Namur-Lëtzebuerg vun 1957 un, um Krop vun der fonkelneier Serie 23, déi haaptsächlech am Giddertransport agesat gouf.
De Mr. T, gebuer den 21. Mee 1952 zu Chicago als Laurence Tureaud, ass en US-amerikanesche Schauspiller, deen haaptsächlech bekannt ass fir seng Roll als B. A. Baracus an der Televisounsserie The A-Team, als Clubber Lang am Rocky III a fir seng Optrëtter als professionelle Wrestler.
Si leet och Wäert op d'Relatiounen tëscht Mann a Fra an där Zäit, wou de Mann d'Iwwerhand hat, wat awer net onbedéngt wëll heeschen datt d'Männer a Frae fréier net konnte mateneen eens ginn, am Géigendeel ware se fréier méi oppe wéi hautdesdaags zum Beispill.
Fir d'Kierche vun der Augsburger Konfessioun, a vun de reforméierte Kierche war festgehale ginn datt se net méi vum ieweschte Consistoire vu Stroossbuerg sollten ofhänken an d'Israelitesch Communautéite sollten net méi vum israeliteschen Zentralconsistoire vu Paräis ofhänken.
D'Bevëlkerung aus de Gebidder déi sollten annektéiert ginn, war guer net waarm fir d'Annexioun, an hir 56 Vertrieder déi spéider Protestdeputéiert genannt goufen, hunn der Nationalversammlung déi den 1. Mäerz 1871 zu Bordeaux ofgehale gouf, eng deementspriechent Deklaratioun virgeluecht.
Elsass-Loutrengen sinn déi franséisch Gebidder, déi nom verluerene Krich vun 1870/71 am Preliminärfridde vu Versailles de 26. Februar 1871 festgehale goufen an am Traité vu Frankfurt, den 10. Mee 1871 un dat Däitscht Keeserräich goungen an déi nom Éischte Weltkrich u Frankräich zeréckkoumen.